Eugen Bjørnstad

Eugen Bjørnstad (født 12. desember 1909, død 13. august 1992) var en norsk racingfører.

Bjørnstad var Nordens beste kappkjører på 1930-tallet. Han kjørte først og fremst Bugatti og Alfa Romeo, men også ERA.

Bjørnstad startet med racing på is. Han fikk sin debut i Grand Prix i sesongen 1933 med sin Alfa Romeo 8C 2300 Monza. Første løp fant sted i Helsinki, i Eläintarhanajot (Djurgårdsloppet) i 1933, og året etter vant han sin først seier. Etter dette ble han kalt Nordens «fartskonge». Han vant 1,5-litersklassen (voiturette) i Valentino Grand Prix i Torino i 1937. Det siste løpet han deltok i før han la opp var Vanderbilt Cup i USA den 5. juli 1937, der han måtte bryte.

I et intervju i 1990 fortalte han: «En av mine spesialiteter var å montere ekstra bensintanker på løpsbilene, så jeg kjørte jo rundt i brannbomber. Brannsikre kjøredresser fantes ikke – vi kjørte i overalls om sommeren og nikkers om vinteren».

Referanser

Eksterne lenker 
  Klikk.no 
 Store norske leksikon

Norske racingførere